stanford-oval/wikipedia huggingface dataset:
ניקולאי גומיליוב
הערות שוליים

↑  3 באפריל לפי הלוח היוליאני שהיה נהוג באותה עת
| --- | --- |
בקרת זהויות :  NLI: 987007262119605171  PLWABN: 9810695006405606  BIBSYS: 90182725  BNE: XX1050801  BnF: cb11905536f (data)  CiNii: DA00896527  GND: 118719467  ISNI: 0000 0001 2117 8228  LCCN: n80159909  LNB: 000064363  MusicBrainz: 907ac49e-372c-4930-be4a-784e0c66a61d  NKC: jn19981001368  NLA: 35760919  NLK: KAC201770291  NSK: 000073126  NTA: 069701245  RERO: 02-A021727052  RSL: 000081166  SELIBR: 188896  SNAC: w6zp59nj  SUDOC: 026898616  Trove: 1075245  VIAF: 2471084   WorldCat (עם VIAF): 2471084 
גומיליוב, אנה אחמטובה ובנם, לב גומיליוב
סופיה, נסיכת הוהנברג

סופיה מריה פרנצ'סקה אנטוניה איגנצה אלברטה, נסיכת הוהנברג (בגרמנית: Sophie Marie Franziska Antonia Ignatia Alberta Fürstin von Hohenberg; 21 ביולי 1901 – 27 באוקטובר 1990) הייתה בתם של פרנץ פרדיננד, ארכידוכס אוסטריה וסופיה, דוכסית הוהנברג, אשר רציחתם בסרייבו ב-1914 הובילה למלחמת העולם הראשונה.
ביוגרפיה

סופיה נולדה ב-21 ביולי 1901 בטירת קונופישטה, 50 ק"מ מדרום לפראג. אביה היה פרנץ פרדיננד, ארכידוכס אוסטריה ואמה הייתה סופיה, דוכסית הוהנברג. היא הייתה בתם הבכורה. חרף העובדה שאביה היה יורש העצר של האימפריה האוסטרו-הונגרית, ואמור היה לרשת את התואר קיסר אוסטריה ומלך הונגריה עם מותו של הקיסר המזדקן פרנץ יוזף הראשון, הרי שסופיה ואחיה היו מנושלים מכל זכות לרשת את הכתר, כיוון שהוריהם היו נשואים בנישואים מורגנטיים. סופיה ירשה עם לידתה את התואר "דוכסית הוהנברג" מאמה.
הוריה צפו עבור ילדיהם חיים נורמליים ורגילים של אצולה כפרית. סופיה העידה מאוחר יותר שהם חינכו אותם לדעת שהם אינם מיוחדים. הם השקיעו בהם זמן רב, ופרנץ פרדיננד שמח במיוחד על כך שסופיה תוכל להינשא בעתיד לגבר שהיא תאהב ולא בנישואים פוליטיים לבן אצולה. ב-28 ביוני 1914 נרצחו הוריה ביריות בידי קבוצת לאומנים בוסנים וסרבים, רצח אשר הוביל למלחמת העולם הראשונה. אחד הקושרים, נדלקו צ'ברינוביץ', שלח מכלאו מכתב אל סופיה ואחיה ובו ביקש את סליחתם על שגזל מהם את הוריהם. אחיה של סופיה הדוכס מקסימיליאן, כתב מכתב תשובה בו הודיע לצ'ברינוביץ' שהוא סולח לו. סופיה חתמה על המכתב, אולם האח השלישי, הנסיך ארנסט סירב לחתום.
סופיה ואחיה עברו לידי ידיד של הוריהם, ולאחר מכן לידי סבתם החורגת הארכידוכסית מריה תרזה. שר הטקס הקיסרי הנסיך ממונטנובו, אשר היה אויב מושבע של פרנץ פרדיננד וסופיה, דאג גם להשפלתם של שלושת היתומים שלהם. הוא דאג שייאסר עליהם להשתתף בלוויה, ואף ניסה ללא הצלחה לאלץ אותם לשלם את העלות שלה מכספי הירושה שלהם. בעקבות סיום מלחמת העולם הראשונה ב-1918, ביטול המונרכיה ופירוק האימפריה האוסטרו-הנגרית, הוחרמו מרבית נכסיהם בידי ממשלת צ'כוסלובקיה, והם עברו לגור בטירת ארססטן בדרום אוסטריה. ב-8 בספטמבר 1920 היא נישאה לרוזן פרידריך פון נוסטיץ-רייניך, וילדה לו ארבעה ילדים. בעקבות האנשלוס נעצרו שני אחיה ונשלחו לדכאו. היא ובעלה שרדו את מלחמת העולם השנייה בשקט, אם כי רבים מנכסיהם הוחרמו. הוא מת ב-1973, ולאחר מכן חיה סופיה חיים שקטים באוסטריה, וטופלה בידי נכדיה. ב-1981 היא ביקרה בקונפישטה, שישים שנה לאחר שעזבה אותה. היא נפטרה בעיר טאנהאוזן שבאוסטריה ב-27 באוקטובר 1990 בגיל 89.
באחד מפרקי הסדרה "אינדיאנה ג'ונס הצעיר", אינדיאנה ג'ונס נפגש עם סופיה בווינה.
משפחתה

מנישואיה לרוזן פרידריך פון נוסטיץ-רייניך ילדה סופיה ארבעה ילדים:
ארווין (1921–1949)
פרנץ (1923–1945)
אלויס (1925–2003)
סופיה (נולדה ב-1929)
משפט יאנג

משפט יאנג הוא משפט  בתורת המשחקים, הנותן אפיון נוסף לערך שפלי. המשפט נקרא על שמו של המתמטיקאי האמריקאי הוברט פייטון יאנג (Hobart Peyton Young), שהוכיח אותו בשנת 1985. המשפט מחליף את עקרונות החיבוריות (אדיטיביות) ושחקן האפס (אדישות) בערך שפלי, בעקרון השוליות.
המשפט קובע כי ערך שפלי הוא מושג  הפתרון הנקודתי היחיד המקיים את עקרונות היעילות, הסימטריה והשוליות.
העקרונות של יאנג > עקרון היעילות

על פי עיקרון זה, הזכייה הכוללת מחולקת כולה בין השחקנים, ללא בזבוז.
הגדרה פורמלית: פתרון
 \varphi  מקיים את עקרון היעילות אם לכל משחק  \left(N;v\right) מתקיים:
כלומר, סכום הרווחים של כל השחקנים שווה לשווי של הקואליציה.
העקרונות של יאנג > עקרון הסימטריה

על פי עיקרון זה, שני שחקנים שתרומתם שווה לכל קואליציה, יזכו באותה תמורה.
הגדרה פורמלית: פתרון 
 \varphi  מקיים את עקרון הסימטריה אם לכל משחק  \left(N;v\right) ולכל זוג שחקנים סימטריים i ו-j במשחק מתקיים:
העקרונות של יאנג > עקרון השוליות

על פי עיקרון זה, אם התרומה השולית של שחקן מסוים לכל קואליציה במשחק אחד זהה לתרומתו השולית לכל קואליציה במשחק אחר, אזי הוא יקבל את אותו הסכום בשני המשחקים.
הגדרה פורמלית: פתרון 
 \varphi  מקיים את עקרון השוליות אם לכל שני משחקים 
 \left(N;v\right) ו- \left(N;w\right) עם אותה קבוצת שחקנים, ולכל שחקן i מתקיים התנאי הבא:
אם  \forall S\subseteq N\setminus \left\{i\right\} ,
אז  \varphi _{i}\left(N;v\right)=\varphi _{i}\left(N;w\right) .
נשים לב שערך שפלי מקיים את שלושת העקרונות המצוינים במשפט.
ראו גם

ערך שפלי
פתרון (תורת המשחקים)
מונחים בתורת המשחקים
לקריאה נוספת

שמואל זמיר, מיכאל משלר, אילון סולן, תורת המשחקים, ירושלים: מאגנס, 2008, מסת"ב 9654932946
סופקה סקיפווית

| --- | --- |

 לידה:  23 באוקטובר 1907 סנקט פטרבורג, האימפריה הרוסית 
 פטירה:  26 בפברואר 1994 (בגיל 86) בודמין מור, הממלכה המאוחדת 
 מדינה:  הממלכה המאוחדת של בריטניה הגדולה ואירלנד, הממלכה המאוחדת 
 מקצוע:  קצרנית 
 בן או בת זוג:  Grey d'Estoteville Townsend Skipwith (21 ביולי 1937–?)  Leo Zinovieff 
 צאצאים:  פטר זינובייף, Sir Patrick Alexander D'Estoteville Skipwith, 12th Bt. 
 מידע חסידת אומות העולם
 פרסים והוקרה:  חסידת אומות העולם (14 ביוני 1998) 
 קישורים חיצוניים
 יד ושם:  סופקה סקיפווית
 
סופקה סקיפווית (באנגלית: Sofka Skipwith;‏ 1904, סנקט פטרבורג – 1986, קורנוול) הייתה אריסטוקרטית רוסיה, קומוניסטית בבריטניה, זוכת אות גיבור השואה הבריטי וחסידת אומות העולם.
קורות חיים

סקיפווית נולדה בשם "הנסיכה סופיה דולגורוקי" (Sophia Dolgorouky, וברוסית Софья Петровна Долгорукий), בת למשפחת אצולה רוסית. הוריה התגרשו כשהייתה בת ארבע והיא גדלה במשפחה של סבה אלכסנדר דולגורוקי עם אומנת אנגליה. היא גדלה בבאת', לונדון, רומא, בודפשט, ניס, פריז ודייפ, מקומות בהם היה בעלה של אמה שליח הצאר הרוסי. בלונדון יצרה סקיפווית קשר עם משפחת האצולה של ג'ורג' דגלס-המילטון (אנ').
בעת מהפכת אוקטובר הייתה בחצי האי קרים ושם הייתה עוזרת אישית (אנ') של דאגמאר, נסיכת דנמרק (מריה פיודורובנה). אחרי המהפכה היגרה סקיפווית לסקוטלנד. היא העמידה פנים שאיבדה את דרכון ננסן שלה וכך השיגה דרכון בריטי. היא חידשה את הקשר עם משפחת המילטון וזו פרשה עליה חסות והעסיקה אותה בין היתר בחברה הבריטית להגנת חיות ונגד ניסויים בבעלי חיים (אנ'). כמו כן הייתה מזכירתו של לורנס אוליבייה. בדעותיה האישיות הייתה אוהדת של הקומוניזם.
בשנת 1932 נישאה ללאו זינובייף (Zinovieff) ולזוג נולדו שני ילדים, אחד מהם הוא הממציא הבריטי פטר זינובייף (אנ'). היא נפרדה מבעלה ובשנת 1937 נישאה לגריי סקיפווית ולזוג נולד בן. בשנת 1942 נהרג סקיפווית בעת שירותו בחיל האוויר המלכותי במלחמת העולם השנייה,
קורות חיים > פעילות להצלת יהודים

בתקופת מלחמת העולם השנייה, לאחר כיבוש צרפת בידי גרמניה, שהתה סקיפווית בפריז. בנובמבר 1940 עצרו אותה הגרמנים עם אזרחים בריטים אחרים, כיוון שאלה היו בעת ההיא אזרחי אויב. היא נכלאה במחנה מעצר בבזנסון ובמאי 1941 נשלחה למחנה ויטל.
בתחילת 1943 נכלאו בוויטל 280 פליטים יהודים פולנים מוורשה ולהם דרכונים של מדינות בדרום אמריקה. חלקם היו דרכונים מזויפים וחלקם ניתנו לפליטים העצורים על ידי דיפלומטים שלא הורשו לעשות זאת על ידי מדינותיהם. סקיפווית יצרה קשר עם המחתרת הצרפתית וקיבלה מהמחתרת מסמכים מזויפים אותם חילקה ליהודים העצורים בוויטל. היא הצליחה להגניב אל מחוץ למחנה, בשפופרת של משחת שיניים, רשימה של שמות יהודים הכלואים במחנה, במטרה להעביר רשימה זו לדיפלומטים בליסבון כדי שאלה יפעלו להגנת אותם יהודים.
בינואר 1944 החלו הגרמנים לבדוק את תוקפן של התעודות הדרום אמריקאיות של היהודים בוויטל. הם החליטו שהתעודות אינן תקפות והרוב מבין 280 היהודים גורשו במספר גירושים, עד קיץ 1944, למחנה הריכוז דראנסי ומשם לאושוויץ. לאחר הגירוש הראשון ניסו סופקה וחברתה לפעילות ההצלה, מדלן וייט, להבריח ילדים יהודים מהמחנה. הן הצליחו להבריח תינוק אחד. ביולי 1944 שוחררה סקיפווית בעסקת חילופי אסירים בין גרמניה לבריטניה.
קורות חיים > לאחר המלחמה

לאחר המלחמה עבדה סקיפווית עבור ארגוני צדקה והייתה פעילה במפלגה הקומוניסטית של בריטניה.
בשנת 1998 הכיר יד ושם בסקיפווית בתור חסידת אומות העולם.
ניקולס גליבס

| --- | --- |
אין תמונה חופשית
 לידה:  1 בינואר 1969 (בן 55) בולטון, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1992 
 בן או בת זוג:  לזלי שארפ (1994–?) 
 מספר צאצאים:  2 
 פרופיל ב-IMDb
 
ניקולס גליבס (באנגלית: Nicholas Gleaves; נולד ב-1 בינואר 1969) הוא שחקן ומחזאי אנגלי.
ביוגרפיה

גליבס נולד בשכונת האליוול שבעיר בולטון בלנקשייר. בשנים 1980 עד 1985 למד בבית הספר שארפלס. הוא התחיל להתעניין במשחק אחרי שאמו לקחה אותו לראות הצגה.
קריירה

הופעת הבכורה של גליבס בתיאטרון הייתה כניצב במחזה "דון קרלוס" בתיאטרון רויאל אקסצ'נג' במנצ'סטר. הוא שיחק במחזות שונים בהם בתפקיד הראשי במחזה "מקבת'".
גליבס מופיע בתוכניות טלוויזיה מאז 1992. הוא גילם את ריק פאוול בסדרת הדרמה "Playing the Field". ב-2004 שיחק בתפקיד ריי פיירבורן בדרמה "Conviction" שצולמה ב-Salford Lads' Club. ב-2006 שיחק בתפקיד האב טום בדפורד בסדרה "משפחה וחיות אחרות". ב-2009 הופיע בתפקיד המדען ויטאקר בסדרת הטלוויזיה "ניצולים". הוא גילם את דמותו של סמל בילוש אנדי רופר בשתי העונות הראשונות של הסדרה "סקוט וביילי".
חיים אישיים

גליבנס נשוי לשחקנית לזלי שארפ, לבני הזוג יש שני בנים, והם חיים בלונדון. הוא מעריץ של להקת הסמית'ס ואוהד של קבוצת הכדורגל בולטון וונדררס.
פילמוגרפיה > קולנוע

| שנה | שם | שם באנגלית | תפקיד |
| --- | --- | --- | --- |
| 1993 |  | Century | דניאל |
| 1994 |  | Fever | ג'ו |
| 1999 |  | Safer |  |
| 2006 |  | Half Light | רוברט פרידמן |
| 2006 | שאלת הפתיחה | Starter for 10 | מפגין נגד נשק גרעיני |
| 2006 | סינדרום בעייתי | Mysterious Creatures | ריצ'רד ניקולס |
| 2008 | פיגוע התאבדות | Incendiary | לני |
| 2009 |  | A Congregation of Ghosts | אליס בקסטר |
| 2010 |  | Chatroom | פול |
| 2014 |  | United Passions | הנרי דלאוניי |
| 2015 |  | Nightstand | רוב |
תפקידים בתיאטרון

"The Front Page" - הפקה של סם מנדס שהוצגה בתיאטרון דונמאר ורהאוס ב-1997. גליבס שיחק בתפקיד הכתב וילסון.
אלן ג'פקוט במחזה "Hindle Wakes" מאת סטנלי הוטון (אנ') בתיאטרון רויאל אקסצ'נג' במנצ'סטר, בבימויה של הלנה קאוט-האוסון (1996, 1998)
במחזה "On the Shore of the Wide World" ב-2005 גילם גליבס את האב פיטר, תחילה בתיאטרון רויאל אקסצ'נג' ואחר כך בתיאטרון המלכותי הלאומי. הוא היה מועמד לפרס התיאטרון MEN בקטגוריית השחקן הטוב ביותר בתפקיד ראשי.
במחזה "מקבת'" שיחק בתפקיד הראשי בהפקה משנת 2009 בתיאטרון רויאל אקסצ'נג'.
ב-2010 שיחק במחזה "דוקטור פאוסטוס" בתפקיד מפיסטופלס.
ב-2012 הופיע במחזה "Chair" בתפקיד חייל בסטודיו של תיאטרון ליריק בהאמרסמית'.
במחזה "The Saga of Noggin the Nog" גילם גליבס את הדוד נוגבד המרושע באביב 2013.
הערות שוליים

1 2 3 4  Dibbits, Kat (23 בפברואר 2009). "Nicholas' Exchange "homecoming"". The Bolton News. נבדק ב-8 בנובמבר 2014. {{cite web}}:  (עזרה)
↑  "Alumni". Sharples School. נבדק ב-8 בנובמבר 2014. {{cite web}}:  (עזרה)
↑  "Nicholas Gleaves". IMDb. נבדק ב-8 בנובמבר 2014. {{cite web}}:  (עזרה)
1 2 3  "Nicholas Gleaves Cops a Dream Role". Manchester Evening News. 19 בפברואר 2007. נבדק ב-8 בנובמבר 2014. {{cite web}}:  (עזרה)
↑  "Nicholas Gleaves - Series 2 Interview". www.scottandbailey.com. נבדק ב-8 בנובמבר 2014. {{cite web}}:  (עזרה)
↑  Kevan, Paul (19 באוקטובר 2009). "Lesley Sharp gives voice to the quieter life". Metro. נבדק ב-8 בנובמבר 2014. {{cite web}}:  (עזרה)
↑  Butler, Robert (21 בדצמבר 1997). "The Critics: Theatre: Peter Pan really takes off". The Independent. נבדק ב-8 בנובמבר 2014. {{cite web}}:  (עזרה)
↑  "The Front Page". Chase Side. נבדק ב-8 בנובמבר 2014. {{cite web}}:  (עזרה)
↑  Wolf, Matt (8 ביוני 2005). "Review: 'On the Shore of the Wide World'". Variety. נבדק ב-8 בנובמבר 2014. {{cite web}}:  (עזרה)
↑  Kirwan, Peter (12 במרץ 2009). "Macbeth @ The Royal Exchange Theatre, Manchester". The University of Nottingham. נבדק ב-8 בנובמבר 2014. {{cite web}}:  (עזרה)
↑  Waites, Aline (22 ביוני 2010). "Dr Faustus". What'sOnStage. נבדק ב-8 בנובמבר 2014. {{cite web}}:  (עזרה)
↑  Jones, Helen (23 במרץ 2013). "The Saga of Noggin the Nog (Tour - Salford)". What'sOnStage. נבדק ב-8 בנובמבר 2014. {{cite web}}:  (עזרה)
| --- | --- |
בקרת זהויות :  LCCN: no2016112321  VIAF: 3011147270459435700003   WorldCat (עם VIAF): 3011147270459435700003
נקסוס 5X

| --- | --- |


 מידע כללי
 סוג:  דגם של טלפון חכם 
 יצרן:  LG אלקטרוניקה, חברת גוגל 
 תאריך הפצה:  29 בספטמבר 2015 
 תאריך הפסקת שיווק:  4 באוקטובר 2016 
 סדרה:  גוגל נקסוס 
 הבא בסדרה:  פיקסל (טלפון חכם) 
 מידע טכני
 מערכת הפעלה:  אנדרואיד מרשמלו 
 מעבד:  סנאפדרגון 808 
 זיכרון:  2 גיגה-בית 
 סוללה:  2,700 מילי אמפ"ש 
 מידות
 רוחב:  72.6 מ"מ 
 גובה:  147 מ"מ 
 עובי:  7.9 מ"מ 
 משקל:  136 ג' 
 www.google.com/nexus/5x
 
נקסוס 5X (באנגלית: Nexus 5X) הוא מכשיר סמארטפון אשר הוכרז ב-29 בספטמבר 2015 באירוע שערכה גוגל בסן-פרנסיסקו. הוא יורשו של נקסוס 5 שהוכרז כשנתיים קודם. בדומה לנקסוס 5, מחירו זול יחסית למרבית הסמארטפונים בשוק בעלי מפרט מתחרה לשלו. כמו כן גם הוא נוצר בשיתוף פעולה בין גוגל ל-LG אלקטרוניקה.
המכשיר הושק לראשונה עם אנדרואיד מרשמלו וזכה לשדרוג לאנדרואיד נוגט 7.0 ו-7.1.1 ולאנדרואיד אוריאו 8.0.0 ו-8.0.1.
לנקסוס 5X מסך בגודל 5.2 אינץ' ברזולוציית 1080X1920 כולל ציפוי מסוג זכוכית גורילה 3. הוא בעל זיכרון RAM בגודל 2GB ומעבד קוואלקום סנאפדרגון 808. בנוסף, יש לו חיישן טביעות אצבע, מצלמה אחורית באיכות 12.3 מגה-פיקסל, USB-C ותמיכה ב-NFC.
הערות שוליים

↑  Google is bringing Pixel features to its Nexus line with Android 7.1.1, The Verge, 5.12.16
↑  LG Nexus 5X, מתוך אתר gsmarena.com
ערך זה הוא קצרמרבנושא טכנולוגיה. אתם מוזמנים לתרום לוויקיפדיה ו.